als_Latn dik_Latn tur_Latn
Samsung është gjobitur me 15.7 milionë dollarë, pasi është shpallur fajtore për cenim të patentave për Bluetooth. Vendimi për ta deklaruar Samsung-un fajtore është marrë nga një gjykata federale “Harrison County” në Amerikë. Sipas gjykatës, Samsung ka përdorur padrejtësisht patentat e teknologjive wireless të kompanisë Rembrandt. Gjykatës iu desh më pak se një orë për të votuar pro firmës Rembrandt, duke shpallur kështu fajtore Samsung-un për shkelje të dy patentave.
Fillimisht Rembrandt donte që Samsung të gjobitej me 31.9 milionë dollarë, por kjo shifër u ul pastaj në 15.7 milionë dollarë. “Edhe pse Samsung e humbi gjyqin, ajo duhet të jetë e kënaqur që nuk u gjobit me dyfishin e gjobës aktuale,” deklaroi avokati i Samsung-ut. Gati 24 mijë kompani mendojnë se teknologjia Bluetooth duhet të shpërndahet falas. Ndërsa Rembrandt nuk është dakord me ta, prandaj po nxjerrë shumë përfitime nga kjo teknologji.
Patentat lidhen kryesisht me sistemin dhe metodat e komunikimit me të paktën dy metoda të kontrollit. Kompania koreane ka krijuar pajisje që përdorin teknologjinë Bluetooth EDR (zgjerim i normës së të dhënave) dhe kjo teknologji është në qendër të tyre.
Vetëm një javë më parë, Samsung mbylli mosmarrëveshjet ligjore me Microsoft-in në lidhje me patentat. Megjithatë, 15.7 milionë dollarë nuk janë asgjë krahasuar me 1.05 miliardë dollarët që Samsung i pagoi Apple-it në vitin 2012.
(Herë të lexuara: 150)
als_Latn als_Latn als_Latn als_Latn als_Latn